DA pos Patricia de LillePatricia de Lille. (Foto: Patricia de Lille / Facebook) Die DA het Dinsdag aangekondig dat Patricia de Lille, burgemeester van Kaapstad, se lidmaatskap van die party beëindig is. Natasha Mazzone, DA-LP, het gesê De Lille se lidmaatskap is beëindig aangesien sy die party se grondwet oortree het toe sy tydens ŉ radio-onderhoud gesê het sy is gereed om te bedank. James Selfe, voorsitter van die DA se federale raad, het gesê Ian Neilson, onderburgemeester van Kaapstad, sal as burgemeester waarneem. Selfe het toegegee dat hy nie dink die besluit om De Lille te pos ‘n einde sal bring aan die geveg tussen haar en die party nie. “Ek sou graag wou dink die sage eindig vandag, maar ek twyfel of dit die geval is.” Meer inligting volg.